OpenLLM-France/wikimedia huggingface dataset:
# Bristolgo Unibertsitatea

Bristolgo Unibertsitatea (ingelesez: University of Bristol; latinez: Universitas Bristoliensis) Erresuma Batuko unibertsitate publiko bat da, Bristol hirian dagoena. 1876an sortu zuten University College of Bristol izenarekin eta 1909an ofizialki unibertsitate bilakatu zen.
Unibertsitatea sei fakultatetan dago antolatuta, eta hainbat eskola eta sailek osatzen dute. Eskola eta departamentu horiek graduaurreko 200 ikastaro baino gehiago ematen dituzte. Clifton inguruan dago, ikasle-egoitzen hiru eraikinen ondoan. Beste sei egoitzak Stoke Bishop auzoan daude. Bristolgo Unibertsitatearen diru-sarrerak 530,9 milioi libera esterlinakoak izan ziren 2014an, eta horietatik 148,4 milioi ikerketa-kontratuei dagozkie.
Bristolgo Unibertsitatea Erresuma Batuko 11.a da ikerketan, Research Excellence Framework (REF) erakundeak 2014an egindako ebaluazioaren arabera. Munduko 37. postuan dago QS World University Rankingsak 2015-16 urterako, eta THE eta ARWU rankingek Erresuma Batuko hamar onenen artean kokatzen dute. Erakunde oso selektiboa da. Zientzia Fakultatean, batez beste, 6.4 postulatzaile daude graduaurreko karreretako kupo bakoitzeko. Medikuntza Fakultatean, berriz, kupo bakoitzeko 13.1 postulatzaile daude.
Erakundearen egungo akademikoen artean, Medikuntza Zientzien Akademiako 21 kide, Britainiar Akademiako 13 kide, Ingeniaritzako Errege Akademiako 13 kide eta Royal Societyko 44 kide daude. Horrez gain, Paul Dirac, Sir William Ramsay, Cecil Frank Powell, Sir Winston Churchill, Dorothy Hodgkin, Hans Albrecht Bethe, Max Delbrück, Gerhard Herzberg, Sir Nevill Francis Mott, Harold Pinter, Jean-Marie Gustave Le Clézio eta Angus Deaton bezalako hamabi Nobel saridunekin elkartu da unibertsitatea.

## Erreferentziak

* ↑ http://www.timeshighereducation.co.uk/news/ref-2014-results-table-of-excellence/2017590.article
* ↑ http://www.bristol.ac.uk/university/facts/

## Kanpo estekak

* (Ingelesez) Bristolgo Unibertsitatearen webgunea
* Datuak: Q459506
* Multimedia: University of Bristol / Q459506
# Paleomagnetismo

Paleomagnetismoa antzinako Lurraren eremu magnetikoa eta geologia-aldietan eremu horrek izan zuen bilakaera aztertzen dituen jakintza da. Lurreko eremu magnetikoak denboran izan dituen aldaketak zehazteko, lurpeko harri-geruza zaharrek dituzten mea ferromagnetikoak ikertzen ditu paleomagnetismoak, horiek kristaltzeko unean Lurreko eremu magnetikoaren norabidean orientatzeko joera dutenez. Hala, harri-geruzak eta jatorriz itsas hondoko bizkarretatik sortuak diren lurrazaleko materialak aztertuz, Lurrak geologia-aldietan izan duen polaritatea eta horren bilakaera ezagutu daitezke. Harri-geruzen magnetismoa aztertuz jakin dute geologoek, nola higitu diren lurrazaleko plaka tektoniko handiak denboran zehar; hortik sortu da plaken tektonikaren teoria eta kontinenteen higiduraren nondik norakoa argitu ahal izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q853422
* Multimedia: Paleomagnetism / Q853422
# Karniako Alpeak

Karniako Alpeak (alemanez: Karnischen Alpen; italieraz: Alpi Carniche; friulieraz: Alps Cjargnelis) Alpeetako mendikatea da, Austria eta Italia artean dagoena. Mendirik altuena 2.782 metroko Coglians da.

## Mendi nagusiak

* Coglians / Hohe Warte (2.782 m)
* Kellerwand (2.775 m)
* Monte Peralba / Hochweißstein (2.694 m)
* Monte Cavallino / Große Kinigat (2.689 m)
* Rosskopf (2.603 m)
* Helm (2.434 m)

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q660390
* Multimedia: Carnic Alps / Q660390
# Kronoestratigrafia

Kronoestratigrafia estratigrafiaren adar bat da non arroka unitateak denborarekin erlazionatzen duen zientzia da. Kronoestratigrafiaren helburua lurralde geologiko baten metaketa sekuentziaren ordena eta denbora tarteen ordena ondo zehaztea da, eta azkenik lurreko erregistro geologiko osoa. Nomenklatura estratigrafikoa kronoestratigrafiaren sistema bat da non denboraren zehar tarte paleontologikoak fosilen taldeekin erlazionatzen dituen (Bioestratigrafia). Kronoestratigrafiaren helburua tarte paleontologiko hauei antzinakotasun data erlatibo bat ematea da.

## Metodologia

Kronoestratigrafia unitate geologikoen adina kokatzean datza. Unitate guztietan isotopoak aztertu beharrean, segida estratigrafikoan ondo definituriko fosilak erabiltzen dira arroka unitateen adinak ondorioztatzeko. Erabiltzen den metodologia superposizioaren metodologiatik eratorria da
Erabiltzen den metodologia superposizioaren eta erlazio transbertsalen printzipioetatik deribatzen da. Arroka igneoak denbora tarte zehatzetan gertatzen direnez, eta erlatiboki bat batekoak direnez, zutabe estratigrafikoa erabiltzeko oso erabiliak izan dira. Izan ere, hauek dituzten mineralen isotopoak aztertzeko erresagoa denez, denbora tarte zehatzagoak finkatu daitezke.
Arroka metamorfikoetan ere, batzuetan oso ondo finka daiteke adina, beraz, zutabe kronoestratigrafikoa eraikitzeko oso erabilgarriak izan daitezke. Prozesu honek esfortzu gradu bat eta lurraren eta daten ziurtasuna beharra du. Adibidez miloi arteko diferentzia egon daiteke unitate baten eta intrusio baten aurrean; edadearen estimazioa beharrean arroka intrusibo transbertsal zaharreneko konjunto fosilaren eta arroka gaztearenean agertzen den konjunto fosilaren artekoa izan behar da.

## Unitateak

Unitate kronoestratigrafikoak adibide batzuk:
Eonozeno- Fanerozoiko Erazermo- Paleozoiko Ordoviziar- goi ordoviziar

## Geokronologiarekiko ezberdintasunak

Garrantzitsua da unitate geokronologikoak eta kronoestratigrafikoak bereiztea. Unitate kronoestratigrafikoak material geologikoak dira, beraz ondo esana dago Tyrannosaurus rex baten fosila aurkitu dugula Goi-kretazeo segidan. Unitate geokronologikoak denbora tarteak dira eta unitate estratigrafikoen izen bera hartzen dute, baina goi/behe izenak berantiar/goiztiar-engatik ordezkatzen dute. Beraz ondo legoke Tyrannosaurus rex Kretaziko berantiarrean bizi zela esatea. Kronoestratigrafia estratigrafiaren arrametako zail inportanteenetakoa da, arroka korrelazioen adin deribatuak eta haien espazio antolamendua garrantzitsuak dira zehar-ebaki zehatza egiteko eta baita zutabe paleogeografikoa zehatzak egiteko ere.

## Kanpo estekak

* Datuak: Q973297
* Multimedia: Stratigraphy / Q973297
# Gibraltarko haitza

Gibraltarko haitza (gaztelaniaz: peñón de Gibraltar; ingelesez: Rock of Gibraltar) Iberiar penintsulari hareazko istmo baten bitartez loturik dagoen haitzezko harkaitza, Gibraltarren dagoena. Tontorra itsas mailatik 426 metrotara. 1713ko Utrechteko Itunaren ondorioz, britainiar koroaren eskuetan dago. Bere goialdean erreserba natural bat dago, 250 berberia makakok okupaturik. Hauek Europan aske bizi diren tximino bakarrak dira.
Gibraltarko haitza Herkulesen Zutabeetako bat zen, jada erromatarren garaian Mons Calpe izenpean ezaguna. Beste zutabea Afrika aldeko Hacho edo Jebel Musa mendietan zegoen. Aintzinaroan mundu ezagunaren mugetako bat ziren

## Erreferentziak

* ↑ costarsure.com: Welcome To The Rock of Gibraltar!
* ↑ The Gibraltar Museum. Pillars of Hercules. .

## Kanpo estekak

* Datuak: Q690347
* Multimedia: Rock of Gibraltar / Q690347
# Gondwana

Gondwana Pangearen hausturatik sorturiko hegoaldeko kontinentearen izena da. Tetis itsasoaren hausturarekin Gondwana kontinenteak Hego Amerika, Afrika, Australia, India eta Antartika jasotzen zituen bere baitan.
Biogeografiaren ikuspegitik garrantzitsua da, bertan garatu eta hedatu baitziren hainbat animalia talde.

## Ikus, gainera

* Pangea
* Plaka tektonikoak
* Alfred Wegener

## Kanpo estekak

* Datuak: Q80583
* Multimedia: Laurasia and Gondwana / Q80583
| Afrika-Eurasia | Afrika-Eurasia | Afrika-Eurasia | Afrika-Eurasia | Afrika-Eurasia | Afrika-Eurasia | Afrika-Eurasia | Amerika | Amerika | Amerika | Amerika | Amerika | Amerika | Amerika | Eurasia | Eurasia | Eurasia | Eurasia | Eurasia | Eurasia | Eurasia | Ozeania | Ozeania | Ozeania | Ozeania | Ozeania | Ozeania | Ozeania |
| Afrika | Afrika | Afrika | Afrika | Antartika | Antartika | Antartika | Antartika | Asia | Asia | Asia | Asia | Ozeania | Ozeania | Ozeania | Ozeania | Europa | Europa | Europa | Europa | Ipar Amerika | Ipar Amerika | Ipar Amerika | Ipar Amerika | Hego Amerika | Hego Amerika | Hego Amerika | Hego Amerika |
| Superkontinente geologikoak Gondwana • Laurasia • Pangea • Pannotia • Rodinia • Columbia • Kenorland • Nena • Sclavia • Ur • Vaalbara ||||||||||||||||||||||||||||
| Beste kontinente prehistorikoak Amazonia • Arktika • Asiamerika • Atlantika • Avalonia • Baltika • Cimmeria • Kongoko kratoia • Euramerika • Kalaharia • Kazakhstania • Laurentia • Ipar Txina • Siberia • Hego Txina • Ekialdeko Antartika • Pampia • Cuyania • Chilenia • ||||||||||||||||||||||||||||
| Kontinente mitiko eta teorizatuak Atlantida • Kumari Kandam • Lemuria • Meropis • Mu • Hiperborea • Terra Australis • Zeelandia ||||||||||||||||||||||||||||
| Hondoraturiko kontinenteak Kerguelen goi ordokia • Sahul • Sunda • Zealandia ||||||||||||||||||||||||||||
| Etorkizuneko kontinente posibleak Neopangea • Amasia • Novopangaea • Aurica ||||||||||||||||||||||||||||
| Azpikontinenteak Arabiar Penintsula • Madagaskar plaka • Indiako azpikontinentea ||||||||||||||||||||||||||||
# Pantalasa

* Permiar-Kretazeo
* PreЄ
* Є
* O
* S
* D
* C
* P
* T
* J
* K
* Pg
* N
Pantalasa Pangea sortu zen garaian itsaso guztiak biltzen zituen ozeanoa zen. Permiarretik Kretazeorarte munduko Ozeano bakarra zen.

## Ikus, gainera

* Pangea
* Plaka tektonika

## Kanpo estekak

* Datuak: Q208378
# Tetis ozeanoa

Tetis ozeanoa edo Tetis itsasoa (antzinako grezieraz: Τηθύς, Tetis jainkosaren izena) Gondwana eta Laurasia kontinenteen artean existitu zen Mesozoikoko ozeano bat zen, Indiako ozeanoa agertu aurretik. Alpetar orogeniarekin desagertu zen.

## Kanpo estekak

* Datuak: Q208136
* Multimedia: Tethys Ocean / Q208136
# Laurasia

Laurasia Pangearen apurketaren ondoren iparraldean sorturiko kontinentea da. Gondwanatik Tetis itsasoak bereizten zuen.
Denborarekin Laurasia bi zatitan banatu zen: Eurasia eta Laurentia.

## Ikus, gainera

* Pangea
* Plaka tektonikoak
* Alfred Wegener

## Kanpo estekak

* Datuak: Q132033
* Multimedia: Laurasia and Gondwana / Q132033
| Afrika-Eurasia | Afrika-Eurasia | Afrika-Eurasia | Afrika-Eurasia | Afrika-Eurasia | Afrika-Eurasia | Afrika-Eurasia | Amerika | Amerika | Amerika | Amerika | Amerika | Amerika | Amerika | Eurasia | Eurasia | Eurasia | Eurasia | Eurasia | Eurasia | Eurasia | Ozeania | Ozeania | Ozeania | Ozeania | Ozeania | Ozeania | Ozeania |
| Afrika | Afrika | Afrika | Afrika | Antartika | Antartika | Antartika | Antartika | Asia | Asia | Asia | Asia | Ozeania | Ozeania | Ozeania | Ozeania | Europa | Europa | Europa | Europa | Ipar Amerika | Ipar Amerika | Ipar Amerika | Ipar Amerika | Hego Amerika | Hego Amerika | Hego Amerika | Hego Amerika |
| Superkontinente geologikoak Gondwana • Laurasia • Pangea • Pannotia • Rodinia • Columbia • Kenorland • Nena • Sclavia • Ur • Vaalbara ||||||||||||||||||||||||||||
| Beste kontinente prehistorikoak Amazonia • Arktika • Asiamerika • Atlantika • Avalonia • Baltika • Cimmeria • Kongoko kratoia • Euramerika • Kalaharia • Kazakhstania • Laurentia • Ipar Txina • Siberia • Hego Txina • Ekialdeko Antartika • Pampia • Cuyania • Chilenia • ||||||||||||||||||||||||||||
| Kontinente mitiko eta teorizatuak Atlantida • Kumari Kandam • Lemuria • Meropis • Mu • Hiperborea • Terra Australis • Zeelandia ||||||||||||||||||||||||||||
| Hondoraturiko kontinenteak Kerguelen goi ordokia • Sahul • Sunda • Zealandia ||||||||||||||||||||||||||||
| Etorkizuneko kontinente posibleak Neopangea • Amasia • Novopangaea • Aurica ||||||||||||||||||||||||||||
| Azpikontinenteak Arabiar Penintsula • Madagaskar plaka • Indiako azpikontinentea ||||||||||||||||||||||||||||
# Kataluniako Unibertsitate Irekia

Kataluniako Unibertsitate Irekia (katalanez: Universitat Oberta de Catalunya) Kataluniako Bartzelona hirian dagoen online unibertsitate bat da. Irakaskuntza ez presentziala irakasten du, distantziara irakatsitakoa. 1994an sortua izan zen.
UOCek graduak, masterrak, graduondoko ikasketak, espezializazioak, mintegiak, ikastaroak, libreki ikasteko ikasgaiak, hizkuntz ikastaroak eta doktoretza programak eskeinzten ditu.
1994an sortuta, munduko lehen online unibertsitatea izan zen. Sortzaile eragile handiena Gabriel Ferraté Pascual irakasle katedraduna izan zen. Berak bataiatu zuen erakunde berria —Universitat Oberta de Catalunya— Open Unibertsity-ren eraginez, urrutiko unibertsitate britainiar ospetsuaren eraginez. "Distantzia hitzak konnotazio negatiboa du. Distantziak bereizten du. Inoiz ez zitzaigun bururatu urrutiko unibertsitatea esango genukeenik. Unibertsitate irekia deitzen diogu. Gure hasierako lema distantziarik gabeko unibertsitatea zen", gogoratzen zuen.
"Benetan, nire bizitzako aldirik sortzaileena izan zen", aitortzen zuen Ferraték berak. UOC asmatzea ez ezik, 1995ean martxan jarri zutenean lehen errektorea ere izan zen. Ikastaro pilotuan 200 pertsona matrikulatu ziren eskaintzen ziren bi titulazio bakarretan (Enpresa Zientziak eta Psikopedagogiako bigarren zikloa). Hamar urte geroago, 2005ean, 38.300 ziren ikasleak. 2023an, UOCek 87.500 ikasle zituen, eta, besteak beste, 26 graduren eta 53 unibertsitate-masterren artean aukera zezaketen. UOCen 25. urtebetetzea ospatzeko sortu zen webguneak denboraldi horretan lortutako gertaera nagusiak aipatu zituen.

## Erreferentziak

* ↑ (Katalanez) «Mor Gabriel Ferraté, rector fundador de la UOC» www.uoc.edu (Noiz kontsultatua: 2024-02-11).
* ↑ (Katalanez) Cap 3. VISIÓ de Gabriel Ferraté, fundador i primer rector de la UOC. (Noiz kontsultatua: 2024-02-11).
* ↑ (Ingelesez) «UOC celebrates 25 years - Anniversary of the Universitat Oberta de Catalunya» 25.uoc.edu (Noiz kontsultatua: 2024-02-11).

## Kanpo estekak

* Webgunea (Katalanez) (Gaztelaniaz) (Ingelesez)
* Datuak: Q3042433
* Multimedia: Universitat Oberta de Catalunya / Q3042433
# Kataluniako Unibertsitate Politeknikoa

Kataluniako Unibertsitate Politeknikoa·BarcelonaTech (UPC) (katalanez: Universitat Politècnica de Catalunya·BarcelonaTech (UPC)) Kataluniako unibertsitate publiko bat da. Nagusiki ingeniaritza, arkitektura eta zientzien alorreko espezializazioak eskaintzen ditu.
Egoitza nagusia Bartzelonan izan arren, Castelldefels, Igualada, Manresa, Sant Cugat del Vallès, Terrassa eta Vilanova i la Geltrú udalerrietan ere ikastetxeak baditu.

## Ikus, gainera

* Gabriel Ferraté Pascual

## Kanpo estekak

* Webgune ofiziala (Katalanez) (Gaztelaniaz) (Ingelesez)
* Datuak: Q1640731
* Multimedia: Universitat Politècnica de Catalunya / Q1640731
# Huelvako Unibertsitatea

Huelvako Unibertsitatea (gaztelaniaz: Universidad de Huelva edo UHU) Andaluziako unibertsitate publikoa da, hiriburuan eta Palos de la Fronteran campusak dituena.
1993ko uztailaren 1ean Sevillatik banandu zen. Bere lehen errektore hautatua Ramirez de Verger izan zen, egungo errektorea Maria Antonia Peña Guerrero zelarik. 2017/2018 ikasturtean 11.251 ikasle eta 816 irakasle zituen 37 titulazioetan eta 23 doktoretza-programetan.

## Honoris causa doktoreak

* 1998: Juan Pérez Mercader
* 1998: Juan Antonio Samaranch
* 2001: Vicente Ferrer Moncho
* 2002: Manuel Losada Villasante
* 2004: Miguel Rodríguez-Piñero Bravo-Ferrer
* 2004: Juan Antonio Carrillo Salcedo (1934-2013)
* 2007: Horacio Oliva Aldámiz
* 2007: Sebastián Dormido Bencomo
* 2008: Víctor Márquez Reviriego
* 2009: Claus Roxin
* 2009: Eberhard Schmidt-Aβmann
* 2009: Enrique Muñoz Caravaca
* 2012: Robert H. Grubbs
* 2012: Vicente Pelechano Barberá
* 2012: Ernesto Cardenal Martín
* 2012: Robert J. Sternberg
* 2014: Victoria Camps
* 2014: Manuel Bendala Galán
* 2019: Antonio Alonso Cruces

## Kanpo estekak

* Datuak: Q478464
* Multimedia: Universidad de Huelva / Q478464
# Jaéngo Unibertsitatea

Jaéngo Unibertsitatea (gaztelaniaz: Universidad de Jaén) Andaluziako unibertsitate publikoa da, hiriburuan, Linaresen eta Úbedan campusak dituena.
2015eko irailean Linaresko Campus Zientifiko-Teknologikoa abian jarri zuten. Times Higher Education aldizkariak 2017ko irailean argitaratutako rankingaren arabera, munduko 800 unibertsitate onenetako bat da, eta berrogeita hamar urtetik beherako 50 unibertsitate onenen artean dago.

## Erreferentziak

* ↑ (Gaztelaniaz) «Inicio | Universidad de Jaén» www.ujaen.es (Noiz kontsultatua: 2023-09-12).

## Ikus, gainera

* Alfonso Ureña

## Kanpo estekak

* Datuak: Q573144
* Multimedia: Universidad de Jaén / Q573144
# Asterix, Jainkoen Egoitza

Asterix, Jainkoen Egoitza (frantsesez: Astérix : Le Domaine des dieux) marrazki bizidunetako film luzea da. Jainkoen egoitza komikian oinarrituta, Alexandre Astierrek eta Louis Clichyk 2014an zuzendu zuten. 85 minutu ditu eta Frantzia eta Belgika arteko kolaborazioaren fruitua da. Pelikularen euskarazko itzulpena, Zineuskadi eta Warner Bros.en arteko kolaborazioa izan zen.

## Argumentua

Oharra: Atal honek istorio osoa edo amaiera argitzen du.
Kristo aurreko 50. urtean gaude. Galia guztia erromatarrengatik okupatuta dago. Dena? Ez! Galiar herri txiki bat oraindik libre da, eta beti erasotzaileak gelditzen dituzte. Egoerarekin suminduta, Julio Zesar taktikak aldatzeko erabakia hartzen du: beren armadak ezin izan dira indarrez. Horretarako, luxuzko erromatar herri bat eraikitzen, "Jainkoen egoitza".

## Aktoreak eta bikoizketa aktoreak

| Pertsonaia | Aktore originala | Euskal bikoizketa aktorea |
| Asterix | Roger Carel | Pello Artetxe |
| Obelix | Guillaume Briat | Iñaki Beraetxe |
| Panoramix | Bernard Alane | Felipe Barandiaran |
| Julio Zesar | Philippe Morier-Genoud | Mikel Mendizabal |
| Prospectus | Alain Chabat | Eduardo Gorriño |
| Anglaigus | Lorànt Deutsch | Xabier Alkiza |
| Oursemplus | Alexandre Astier | Jexux Izeta |
| Petiminus | Artus de Penguern | Ander Naravaez |
| Dulcia | Géraldine Nakache | Miren Aranburu |
| Apeldjus | Oscar Pauwels | Libe Aranburu |
| Abrarakurzix | Serge Papagalli | José Manuel Goikoetxea |
| Bonemine | Florence Floresti | Klara Badiola |
| Cetautomatix | Lionnel Astier | Mañu Elizondo |
| Ordralfabetix | François Morel | Kandido Uranga |
| Asuranzeturix | Arnaud Léonard | Jose Ramon Larrea |
| Duplicatha | Laurent Lafitte | José Francisco Jauregi |
| Cubitus | Élie Semoun | Josu Díaz |
| Faleius | Christophe Bourseiller | Julen Agirrezabala |
| Pesticius | Brice Fournier | Martín Zabala |
| Samus | Olivier Saladin | Josu Mitxelena |
| Acecanonix | Laurent Morteau | Ramon Zalakain |
| Medius | Damien Gillard | Joseba Sacristan |
| Ielousubmarine | Joëlle Sevilla | Aintzane Gamiz |
| Matrona 1 | Virginia Anderson | Nekane Sarobe |
| Matrone 5 | ??? | Marga Altolagirre |
| Matrona 9 | ??? | Loinaz Jauregi |
| Matrona 10 | ??? | Arantxa Moñux |
| Humerus | ??? | Mikel Fernandez |
| Civil 2 | ??? | Jose Luis Rubio |
| Gladiator 1 (gotikoa) | Pascal Demolon | Iñigo Elosegi |
Bikoizketa fitxa :
| Bikoizketa zuzendaria | Pello Artetxe |
| Bikoizketa estudioa | REC Grabaketa Estudioa |

## Erreferentziak

* ↑ «Apirilak 30ean estreinatuko da ‘Asterix, Jainkoen Egoitza’ filma» Deia 2015/04/28.
* ↑ Zineuskadi
* ↑ «Documento sin título» eldoblaje.com (Noiz kontsultatua: 2024-11-16).

## Kanpo estekak

* Asterix, Jainkoen Egoitza Internet Movie Databasean
* Datuak: Q17154837
# Mr. Link: jatorri galdua

Mr. Link: Jatorri galdua (ingelesez: Missing Link) 2019ko Chris Butler-ek zuzendu eta idatzitako abentura-filma da, eta Laika, LLC-ek ekoiztua. 2019ko ekainaren 7an, filma zinema aretoetan estreinatu zen Espainian (eOne Films Spain-en banaketaren pean), eta hiru hizkuntzatara bikoiztu zuten (gaztelarra, katalana eta euskara). Euskarazko bikoizketak Zineuskadik zein Eusko Jaurlaritzaren laguntza izan zuen.

## Argumentua

Oharra: Atal honek istorio osoa edo amaiera argitzen du.
Lionel Frost ikertzaileak mitoak eta munstroak ditu ikergai. Izaki arraro eta maitagarri bat aurkituko du, bere espezieko azkena, eta Mr. Link izena jarriko dio. Frostekin batera, Mr. Linkek bidaia zoragarri bezain dibertigarri bati ekingo dio duela asko galdutako Yeti lehengusua aurkitzeko asmoz.
Horretarako, Adelina Fortnight abenturazale adoretsuaren laguntza izango dute, beronek baitauka Yetien kokagunea adierazten duen mapa bakarra. Hirurek elkar hartuta, arrisku ugari gainditu beharko dute helmugara iristeko.

## Euskarazko bikoiztaileak

| Pertsonaia | Aktore originala | Euskal bikoizketa aktorea |
| Sir Lionel | Hugh Jack | Pello Artetxe |
| Mr. Link/Susan | Zach Galifianakis | Jon Goiri |

## Erreferentziak

* ↑ (Gaztelaniaz) «Mr Link: Jatorri galdua (Missing Link )» www.zineuskadi.eu (Noiz kontsultatua: 2024-11-17).
* ↑ «[Zinema Euskaraz Mr Link: Jatorri galdua • ZUZEU»] ZUZEU 2019-06-08 (Noiz kontsultatua: 2024-11-17).
* ↑ «'Mr. Link: jatorri galdua', euskeraz zinema-aretoetan» bizkaie.biz (Noiz kontsultatua: 2024-11-17).
* ↑ EiTB. (2019/05/28). Mr. Link: jatorri galdua', zinema aretoetan. .

## Kanpo estekak

* Datuak: Q55388281
# Aureoboletus russellii

Aureoboletus russellii Boletaceae familiako onddo espezie bat da.
Sinonimoak: Boletus russellii (Basionimoa), Suillus russellii, Ceriomyces russellii, Boletellus russellii, Boletogaster russellii, Frostiella russellii.

## Deskribapena

Kapela: 3 eta 10 cm bitarteko diametroarekin, ganbiletik zabalduagora, pulbinatua, borobildua, likatsua ez, ezkatatxo txiki-txikiez apaindua, gainazal urratua han eta hemen, arre kolorekoa edo arre-horixka.
Tutuak: Hori zurbilak, gero kolore biziagokoak, zahartzean arrexka kolorekoak izateraino, oinera itsatsiak.
Poroak: Luze samarrak, poligonalak, hori koloretik ilunagokoetara, tutuen kolorekoak.
Hanka: Oso luzea, zilindrikotik goitik behera loditua, erretikulatu-zulatu ezaugarri batekin, ia albeolatua, behe aldean ageriago, kolore uniformea du, gorrixka, baina gero ilunagoa, arre kolorea, arre-horixka, edo okre antzekoa.
Haragia: Hori zurbila, ez da kolorez aldatzen. Usain atsegina du eta zapore gozoa.
Etimologia: Russellii epitetoa pertsona izenetik dator.

## Jangarritasuna

Jangarria.

## Sasoia eta lekua

Hostozabalen basoetan. Ipar Amerikan.

### Banaketa eremua

Ekialdeko Kanada eta Ameriketako Estatu Batuak, Mexiko, Guatemala, El Salvador, Honduras, Costa Rica, Nikaragua, Japonia, Taiwan.

## Erreferentziak

* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 497 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Aureoboletus russellii: GBIF—the Global Biodiversity Information Facility.

## Kanpo estekak

* Datuak: Q107506448
* Multimedia: Aureoboletus russellii / Q107506448